CELEX: 22018D1826
Language: mt
Date: 2017-03-17 00:00:00
Title: Deċiżjoni tal-Kumitat Konġunt taż-ŻEE Nru 62/2017 tas-17 ta’ Marzu 2017 li temenda l-Anness XIII (Trasport) tal-Ftehim ŻEE [2018/1826]

29.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 305/29
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 62/2017
         tas-17 ta’ Marzu 2017
         li temenda l-Anness XIII (Trasport) tal-Ftehim ŻEE [2018/1826]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Lista ta’ pajjiżi terzi rikonoxxuti fir-rigward tas-sistemi għat-taħriġ u ċ-ċertifikazzjoni tal-baħħara għall-finijiet tad-Direttiva 2008/106/KE (Is-sitwazzjoni fl-1 ta’ Awwissu 2015) (2015/C 261/04) (1) għandha tiġi inkorporata fil-Ftehim ŻEE.
                  
               
                     (2)
                  
                  
                     Għalhekk, l-Anness XIII tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            
               Artikolu 1
            
            Il-punt li ġej jiddaħħal wara l-punt 56js (id-Deċiżjoni ta’ Implimentazzjoni tal-Kummissjoni 2014/935/UE) tal-Anness XIII tal-Ftehim ŻEE:
            
               
                           “56jt.
                        
                        
                           
                              52015XC0808(02): Lista ta’ pajjiżi terzi rikonoxxuti fir-rigward tas-sistemi għat-taħriġ u ċ-ċertifikazzjoni tal-baħħara għall-finijiet tad-Direttiva 2008/106/KE (Is-sitwazzjoni fl-1 ta’ Awwissu 2015) (2015/C 261/04) (ĠU C 261, 8.8.2015, p. 25).”
                        
                     
         
         
            
               Artikolu 2
            
            It-test tal-Lista 2015/C 261/04 61/04 bl-Iżlandiż u bin-Norveġiż, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            
               Artikolu 3
            
            Din id-Deċiżjoni għandha tidħol fis-seħħ fit-18 ta’ Marzu 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            
               Artikolu 4
            
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, is-17 ta’ Marzu 2017.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU C 261, 8.8.2015, p. 25.
         
            (*1)  L-ebda rekwiżiti kostituzzjonali ma huma indikati.